**DĖL ROKIŠKIO RAJONO SAVIVALDYBĖS TARYBOS 2016 M. VASARIO 19 D. SPRENDIMO NR. TS-22 „DĖL ROKIŠKIO RAJONO SAVIVALDYBĖS 2016–2018 METŲ STRATEGINIO VEIKLOS PLANO PATVIRTINIMO“ PAKEITIMO**

2017 m. sausio 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir 18 straipsnio 1 dalimi, Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo 67 punktu, Rokiškio rajono savivaldybės taryba n u s p r e n d ž i a:

 Pakeisti Rokiškio rajono savivaldybės tarybos 2016 m. vasario 19 d. sprendimo Nr. TS-22 „Dėl Rokiškio rajono savivaldybės 2016–2018 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2016–2018 metų strateginio veiklos plano priedus ir patvirtinti juos nauja redakcija (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2016 M. VASARIO 19 D. SPRENDIMO NR. TS-22 „DĖL ROKIŠKIO RAJONO SAVIVALDYBĖS 2016-2018 METŲ STRATEGINIO VEIKLOS PLANO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2017-01-09

Rokiškis

 **Parengto sprendimo projekto tikslai ir uždaviniai.**

Vadovaujantis Rokiškio rajono savivaldybės strateginio planavimo organizavimo tvarkos aprašo 67 punktu bei atsižvelgiant į per 2016 m. atliktus savivaldybės biudžeto keitimus, atitinkamai numatoma pakeisti Rokiškio rajono savivaldybės 2016–2018 metų strateginio veiklos plano priedus ir patvirtinti juos nauja redakcija.

 **Šiuo metu esantis teisinis reglamentavimas.**

Rokiškio rajono savivaldybės tarybos 2016 m. vasario 19 d. sprendimas Nr. TS-22 „Dėl Rokiškio rajono savivaldybės 2016–2018 metų strateginio veiklos plano patvirtinimo“; Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintas Rokiškio rajono savivaldybės strateginio planavimo organizavimo tvarkos aprašas.

 **Sprendimo projekto esmė.**

 Rokiškio rajono savivaldybės 2016–2018 metų strateginis veiklos planas buvo patvirtintas Rokiškio rajono savivaldybės tarybos 2016 m. vasario 19 d. sprendimu Nr. TS-22 „Dėl Rokiškio rajono savivaldybės 2016–2018 metų strateginio veiklos plano patvirtinimo“. Rokiškio rajono savivaldybės 2016–2018 m. strateginis veiklos planas buvo sudarytas iš 6 patvirtintų programų planuojamų asignavimų bei 2016 m. savivaldybės biudžeto pagrindu. Per 2016 m. savivaldybės biudžetas buvo keletą kartų pakeistas, keitėsi biudžeto programų apimtys ir finansavimas. Remiantis Rokiškio rajono savivaldybės tarybos 2016 m. vasario 19 d. sprendimu Nr. TS-21„Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo X skyriuje išdėstytais reikalavimais, keičiant veiklos plano programų pavadinimus, tikslus, uždavinius, išbraukiant arba įrašant naujas priemones, keičiant programos finansavimo apimtis, tai daroma Rokiškio rajono savivaldybės tarybos sprendimu. Kadangi per 2016 m. savivaldybės biudžetas buvo ne kartą keistas savivaldybės tarybos sprendimais keitėsi ir Strateginis veiklos planas. Jis buvo koreguotas 2016-03-25 tarybos sprendimu Nr. TS-96, 2016-07-29 tarybos sprendimu Nr. TS-160, 2016-09-23 tarybos sprendimu Nr. TS-168, atitinkami pakeitimai buvo padaryti savivaldybės 2016–2018 m. veiklos plano lentelėse, atspindinčiose 2016 m. patvirtintus taryboje asignavimus. Atsižvelgiant į rajono savivaldybės tarybos sprendimais tikslintus 2016 m. savivaldybės biudžeto asignavimus 2016 m. spalio 28 d. sprendimo Nr.TS-182, 2016-11-25 sprendimo Nr. TS-197 ir 2016-12-28 sprendimo Nr. TS-198, todėl reikia patikslinti Rokiškio rajono savivaldybės 2016–2018 metų strateginio veiklos plano priedus ir patvirtinti juos nauja redakcija.

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nėra.

 **Kokia sprendimo nauda Rokiškio rajono gyventojams.**

 Racionaliai naudojant rajono biudžeto lėšas buvo sutaupyta lėšų, kurios gali būti perskirstomos strateginio veiklos plano 6 patvirtintoms programoms. Lėšos paskirstomos rajono gyventojų poreikių tenkinimui, gyvenimo kokybės gerinimui.

 **Finansavimo šaltiniai ir lėšų poreikis**: sprendimo įgyvendinimui lėšų nereikalinga.

 **Suderinamumas su Lietuvos Respublikos galiojančiais teisės norminiais aktais** Projektas neprieštarauja galiojantiems teisės aktams.

 **Antikorupcinis vertinimas:** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vyriausioji specialistė Gražina Švanienė